**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**közfeladat-ellátási támogatási szerződés jóváhagyására**

Martfű Város Önkormányzata Képviselő-testületének

2018. február 22-i ülésére

Előkészítette: Szász Éva jegyző és Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Képviselő-testület 2015. október 29-i ülésén, a 184/2015.(X.29.) határozatával döntött, hogy a Településellátó csoportot 2016. január 1 napjától a Városfejlesztési Nonprofit Kft-be integrálja, ezzel együtt az általa ellátott közfeladatokat átadja.

A közfeladatok ellátásához szükséges gépek, berendezések ingyenes használatba adása megtörtént.

A Kft. által ellátandó közfeladatok az alábbiak:

1.) Köztisztasági tevékenység, parkfenntartás, kertészeti tevékenység, temetőfenntartás.

2.) Önkormányzati intézmények karbantartása, felújítása.

3.) Játszóterek, sportlétesítmények, helyi piac üzemeltetése.

4.) Önkormányzati utak, járdák, közterek, zöldfelületek fenntartása, üzemeltetése, karbantartása, felújítása, csapadékvíz-elvezetés.

Az átadásra kerülő közfeladatok ellátásához az önkormányzat a szerződés-tervezet szerinti kompenzációt nyújt a Kft-nek, az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásról szóló 2012/21/EU bizottsági határozat figyelembe vételével.

Az ellentételezés mértéke feladatonként nem haladhatja meg a 15 millió eurót.

A közszolgáltatások ellentételezésére vonatkozó szerződést az EU bizottsági határozat értelmében legfeljebb 10 évre lehet megkötni,- a közszolgáltatási szerződést, 2015. november hónapban megkötöttük- melyet minden évben újra kell kötni a kompenzáció összege miatt.

 A 2018. évre vonatkozó támogatási szerződés-tervezetet mellékeljük, a kompenzáció összegét a Kft. 2018. évi költségvetési terve tartalmazza. A kompenzáció összege az önkormányzat 2018. évi költségvetésében is szerepel.

Kérem a Tisztelt Képviselő-testületet, hogy az alábbi határozati javaslatot szíveskedjen elfogadni.

Határozati javaslat:

Martfű Város Önkormányzata Képviselő-testületének

……../2018.(……) határozata

Közfeladat ellátási támogatási szerződés jóváhagyásáról

Martfű Város Önkormányzatának Képviselő-testülete megtárgyalta a közfeladat ellátási támogatási szerződés jóváhagyására vonatkozó előterjesztést, és az alábbi döntést hozta:

A Képviselő-testület a szerződésben foglalt feladatok kompenzációjaként a 2018. évre 72 761 909,- Ft összeget biztosít a Martfűi Városfejlesztési Nonprofit Kft. részére, melynek fedezetét az önkormányzat 2018. évi költségvetésében biztosítja.

A képviselő-testület felhatalmazza a Polgármestert, hogy a 2018. évre vonatkozó, a határozat mellékletét képező támogatási szerződést aláírja.

Felelős: Polgármester

Határidő: azonnal

Erről értesülnek:

1. JNSZ Megyei Kormányhivatal Szolnok

2. Valamennyi képviselő helyben

3. Martfűi Városfejlesztési Nonprofit Kft. helyben

4. Martfűi Polgármesteri Hivatal Pénzügyi és Adóügyi Iroda helyben.

5. Irattár.

Martfű, 2018. február 08.

Dr. Papp Antal

polgármester